《送范百禄子功学士知谏院二首 其二》
宋代·冯山

圣贤中道意何如，历历樊川论谏书。要在致君成德业，不当沽直徇名誉。

平生忠义倾心际，后日经纶试手初。得意古人多气义，弹冠应有旧簪裾。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。